**EELNÕU 2020/378**

**KOMISJONID:**

|  |  |
| --- | --- |
| eelarve- ja arengu- | X |
| haridus- |  |
| kultuuri- |  |
| majandus- | JK |
| revisjoni- |  |
| sotsiaal- |  |

**VILJANDI LINNAVOLIKOGU**

OTSUS

### 23. september 2021 nr

Nõusoleku andmine riigihanke korraldamiseks

korraldatud jäätmeveo teenuse osutaja leidmiseks

ja linnavara tasuta kasutamiseks

Viljandi Linnavolikogu 29.04.2021 määruse nr 109 „Viljandi linna jäätmehoolduseeskiri“ § 3 ja Viljandi linnavara valitsemise korra § 8 lõike 1 punkti 2 ning lõike 2 punkti 3 alusel Viljandi Linnavolikogu

**o t s u s t a b :**

1. Anda Viljandi Linnavalitsusele nõusolek korraldada riigihange korraldatud jäätmeveo teenuse osutaja leidmiseks tähtajaga 01.04.2022-31.03.2027.

2. Anda otsustuskorras riigihanke võitjale tasuta kasutada lepingu kehtivuse ajaks Viljandi jäätmejaama kinnistu nr 126539 suurusega 137136 m².

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helir-Valdor Seeder

linnavolikogu esimees

# Koostaja(d): Margit-Marit Raudsepp

**Esitatud:**

**Esitaja:** Viljandi Linnavalitsus **Ettekandja:** Kalvi Märtin

**Lk arv:**

**Hääletamine:** nõudmisel

Seletuskiri

**Nõusoleku andmine riigihanke korraldamiseks**

**korraldatud jäätmeveo teenuse osutaja leidmiseks**

**ja linnavara tasuta kasutamiseks**

Vastavalt jäätmeseadusele on kohaliku omavalitsuse ülesanne jäätmetega seonduvalt muu hulgas korraldada oma haldusterritooriumil olmejäätmete kogumist, jäätmete sortimist, sealhulgas liigiti kogumist ja korraldatud jäätmeveo rakendamist. Viljandi linnas on kehtestatud Viljandi volikogu 28.01.2021 määrusega nr 101 „Viljandi linna jäätmekava 2021–2026“.

Eelnõuga taotletakse volikogult nõusolekut korraldada riigihange eesmärgiga sõlmida korraldatud jäätmeveo teenuse kontsessioonleping ja jäätmejaama käitamise leping. Olemasolev leping lõpeb 31.03.2022. Sõlmitava lepingu alusel hakkab riigihankes eduka pakkumuse esitanud ja jäätmete käitlemiseks luba omav pakkuja korraldama Viljandi linnas jäätmeveo teenuse osutamist, s.t jäätmete kogumist ja vedu perioodil 01.04.2022 kuni 31.03.2025, võimalusega pikendada lepingut veel kaheks aastaks. Olemasolev leping lõpeb 31.03.2022.

Viljandi linna jäätmehoolduseeskirja § 3 kohaseltkorraldab linnas jäätmehooldust, sealhulgas jäätmeseaduse alusel korraldatud jäätmeveost vabastamise otsustamist, selleks vastavate haldusaktide andmist ja jäätmevaldajate registri pidamist ning täidab kohalikule omavalitsusele seadusega pandud jäätmehoolduse järelevalve ülesandeid Viljandi Linnavalitsus kui ametiasutus (edaspidi ametiasutus), kui seaduse või seaduse alusel antud riiklike õigusaktidega ei ole jäätmehoolduse korralduslikud ülesanded antud volikogu või linnavalitsuse kui täitevorgani (edaspidi täitevorgan) pädevusse.

Viljandi linnavara valitsemise eeskirja § 8 lg 1 punkti 2 kohaselt võib linnavara anda kasutusse otsustuskorras.

Sama paragrahvi lõike 2 punkti 2 d) alusel otsustab linnavara kasutusse andmise volikogu, kui linnavara antakse kasutusse tasuta või alla turuhinna ja selle vara turuväärtus ületab 30 000 eurot.

Viljandi jäätmejaama kogu bilansiline jääkväärtus on 175934,11 eurot (seisuga 31.08.2021)

(allkirjastatud digitaalselt)

Margit-Marit Raudsepp, õigusteenistuse peaspetsialist